ming030890/wiki-yue-high-quality huggingface dataset:
地湧金蓮

地湧金蓮（粵拼：dei6 jung2 gam1 lin4；學名：Musella Lasiocarpa），又叫千瓣蓮花（cin1 faan2 lin4 faa1）、地金蓮（dei6 gam1 lin4）、不倒金剛（bat1 dou2 gam1 gong1），係芭蕉科象腿蕉屬嘅長年生草本植物，原產中國雲南西北邊嘅金沙江紅河谷。
佢係佛教寺院入面必種嘅花卉。

名
由於佢開花個樣好似飆出地面嘅金色蓮花而改成噉嘅名。

樣
植株高大概1m到，地上部分係假梗，比較粗；葉個樣大到好似啲芭蕉噉，翠綠色；花個樣同蓮花好似下，但佢由一大堆苞片堆喺蓮花座重生喺梗頂；開花初期係乳白，之後越大變金黃，花期有2個幾月咁長；開花同出葉嘅先後順序同木棉花差唔多，都係先開花後出葉。

習性
植株一般鍾意喺比較暖兼夠嗮陽光嘅環境度生，啱喺排水比較好、比較肥同疏鬆、濕潤啲泥環境入面。雖然佢幾禁濕，但佢唔禁凍同黑麻麻嘅地方，適應環境最低溫都唔可以低過-3℃；比較凍冰冰嘅天時，唔可以遇到嚴重嘅霜凍天氣。

用途
植株可以用嚟做庭院、綠籬、園林嘅觀景植物。

藥用
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
佢嘅花可以做藥，有收斂止血嘅功效，專門醫白帶、紅崩同大腸出血嘅病。梗汁可以用嚟解酒同草烏中毒。
喻學軒

喻學軒出世(1990-12-10)1990年12月10號 中國北京豐臺區新宮村死2010年7月25號(2010-07-25)（19歲） 中國北京豐臺區南苑鄉新宮站嘅隧道入面職業飛躍道家、探險家出名原因喺地鐵族論壇入面成日關注北京地鐵嘅建設進度同埋北京巴士啲路線，地鐵族論壇從2006年成立以嚟第一位地下探險而死嘅飛躍道家。
喻學軒（粵拼：jyu6 hok6 hin1；簡化字：喻学轩；1990年12月10號—2010年7月25號），網名時波（si4 bo1；簡化字：时波），係中國大陸嘅飛躍道家同公共交通設施探險家，北京人，曾經喺地鐵族論壇入面成日關注北京地鐵嘅建設進度同埋北京巴士啲路線先至出名。2010年7月25號晚黑去大興綫嘅新宮站探險，半佬跌咗落隧道嘅消防井入面浸死咗。佢亦成為地鐵族論壇從2006年成立以嚟，第一位地下探險而死嘅探險家。
事發之後，當地公安亦開始介入搜查，發現喻學軒原嚟喺2010年7月25號出咗街之後一直冇再返嚟，根據線索話佢搭咗巴士去新宮站入邊搞地鐵探險。隨後問過周邊啲工地人員兼通過手機定位，發現佢原嚟入咗新宮站嘅隧道跌咗落消防井入面浸死咗，而喻學軒條鹹魚重喺事發4日之後先至被打撈出嚟。而地鐵族論壇重一度限制咗同喻學軒有關嘅事件言論成4日，重喺2010年8月1號開始，陸續喺成個地鐵族論壇明文規定禁止任何網友喺未經地鐵方批准同冇任何安全防範嘅情況下，入去起緊嘅車站工地搞任何活動。
而佢嘅事跡亦引起咗中國大陸政府對於外人喺施工工地入面搞探險嘅管理方面反思。而大興綫屬下嘅新宮站喺2010年12月30號開通。
喻母

喻母（粵拼：jyu6 mou5；中古漢語拼音：jyoh）係中古漢語聲母，屬喉音，係次濁聲母。佢屬於三十六字母之一。佢嘅形成係由兩部分組成嘅，三等韻部分稱爲喻三，來自匣母，喺切韻中叫云母；四等韻部分稱爲喻四，來自定母，喺切韻中叫以母。
喺擬音上，喻母擬爲零聲母，到現代發音，無論各種現代漢語定係域外方音，基本上都係零聲母，但個別字有特別嘅發音。
喻宜萱

喻宜萱（粵拼：jyu6 ji4 hyun1，1909年9月6號—2008年1月8號）係中國女高音歌唱家、早期聲樂教育家同理論家、中央音樂學院教授。佢做過中央音樂學院副院長，連任第二屆至第六屆全國政協委員。2008年1月8號下晝4點35分，佢喺北京去世。
喺臺灣嘅香港人

喺台灣嘅香港人，又叫做在臺港人或者港籍台灣人，係指住喺台灣嘅香港人，當中包括咗：去台灣讀書、做嘢、同台灣人結婚、同埋打算直情移民去台灣嘅香港人。
呢啲喺台灣嘅香港人，大部份都只係短期咁居留、有啲已經攞到暫住居留嘅資格、亦有其他已經攞到國籍身份，成為咗中華民國國民，係台灣新住民嘅來源之一。

政治背景
喺19世紀初期，大英帝國同大清曾經簽咗一堆唔平等條約，其中一條容許咗英國管治英屬香港。自從中華民國成立，民國政府一直都同英國要求收返香港。1943年1月11號，國民政府同英國簽訂《中英平等新約》嘅時候，兩邊同意到打完仗之後先再傾。到1949年，中華人民共和國正式控制全個中國大陸，中華民國退守台灣。1950年，英國正式改做承認中華人民共和國。
1984年，英國同中華人民共和國簽咗《中英聯合聲明》。同一日，中華民國外交部發表聲明，重申香港係中華民國嘅國土。

人流
自從香港開埠以嚟，中國大陸同香港係自由來往。到1950年代頭，香港邊界開始設立邊境管制嚟控制大逃港嘅人流。雖然中華民國喺1949年之後去咗台灣，但係中華民國國籍法依然容許任何華僑成為國民，包括喺香港嘅華人。
自從1951年開始，中華民國政府因為重視華僑學生，所以年年都使幾千萬蚊嘅教育經費，嚟資助由香港、澳門、新加坡、同馬來西亞等等嘅地方嚟嘅華僑學生去台灣讀書。其中嚟自香港嘅學生，到依家總共有大約五萬人。喺1997年之前，所有去台灣讀書嘅香港華僑，都有優惠資格去攞中華民國國民身份證，即係會有投票權。
自從1989年大陸發生八九民運後，香港移民去台灣嘅人數升到去每年成3000人。
2012年，移居去台灣嘅香港人有超過600人，係自從2001年以嚟最高嘅，比之前嗰幾年嘅200人平均，升咗至少兩倍。根據香港移民，喺台灣搵返自由同民主嘅核心價值，亦都係移民嘅重要因素之一。
截至2016年12月，台灣已經收咗71,263位香港同澳門嘅前居民。攞台灣居住身份要有 $600萬新台幣嘅投資，亦有一啲香港人經過同台灣人結婚嚟攞居留權，另有一啲人以學生嘅身份嚟台灣。

香港話題
2013年，香港電台嘅電視新聞紀錄片《鏗鏘集》同商業電台嘅廣播劇《十八樓C座》不約而同推出以「移民台灣」為專題嘅節目。前者透過多個故事道出香港人移民台灣嘅原由，有人覺得偏重地產同金融，令香港核心價值同文化流失，後生一代發展有限，有人話移民台灣系畀自己個機會；後者話而家熱衷移民台灣係香港人特有嘅罷工杯葛行動。香港民間嘅各種解釋就包括：不滿社會現狀、對香港政府嬲、台灣有民主有普選、為咗啲仔女嘅教育、比樓價狂漲嘅香港更適宜居住、生活壓力冇咁大、台灣移民手續最簡便、要求嘅投資移民金額較少等。一位28歲香港新移民喺台南買咗三房兩廳嘅屋，呢個價格喺香港連小套房都買唔起，「呢邊好啱生活，如果喺香港要有噉嘅騎樓，應該系冇可能嘅事，以我噉嘅收入嘅嘢。」
香港立法會議員梁家傑質詢時都話：「好多人話要移民台灣，香港嘅問題，又唔係冇錢冇噉，而係缺少一個副民主認受性、副願景嘅政府。」
台灣嘅行政院大陸委員會與內政部入去同移民署官員都上香港節目，解說「投資五百萬」移民嘅條件。
喺「中國因素」介入下，一落對唯中國是瞻嘅港府失望唔四、不滿香港生活質量與福利受雙非排擠影響嘅香港後生仔，喺 Facebook 上成立「Evacuation to Taiwan」（撤退到台灣）專頁，積極了解台灣房市同人文嘢，號召香港後生人識台灣、移民台灣。

移民經驗
已經移民台灣嘅港人就認為台灣嘅生活步調節奏較悠閒輕鬆，唔係個個人都要「停唔到嘅商務生活」唔想住喺又急又迫嘅環境。習慣自由風氣嘅港人，都唔係好慣九七後社會氣氛同埋更加嘈雜擠逼嘅空間。田園風光同埋居住環境質量都係移民台灣嘅誘因之一，有港人話：「台灣贏在風景同人情味」尤其住鄉下嘅日子好盞，「路上遇到嘅人常講台語，真係聽唔明，但面上都有笑容，一睇就好舒服」「喺台灣大家都可以騎摩托車，覺得好自由， 我哋喺香港每日都喺度趕住搭捷運。」台灣同香港距離近、語言相通、大學教育選擇多、消費物價可接受都係港人到台灣定居嘅理由，台灣亦因而出現唔少由香港主廚操刀嘅地道港式口味餐廳。
2013年同屋企人移民台南嘅古小姐表示自小已有親人移民台灣，常到台灣旅遊、禮物，完全冇生暴有。2009年高鐵爭議、2010年政改爭議、2011年曾蔭權豪宅風波、2012年反國教運動等均令佢同屋企人對香港前程覺得灰心而下定決心移民。尤其2012年梁振英「爆冷」成為香港特首嘅成用畀佢覺得好事。佢話「感覺到政府嘅心情好似系越嚟越明顯有啲嘢要做，而佢哋嘅方向唔係咁好，都唔係為民設想，有啲政策！你會覺得有啲恐怖。…中國共產黨嘅政策！一直都係想愚民、想你聽話，唔好有反抗，文革到而家可能都係噉，只不過手法有唔同。」古小姐話：佢祖母系香港出世嘅，未接受過教育，但佢會喺民生方面覺得點解我而家買嘢買唔到或者貴咗咁多？咁多大陸人？我祖母唔係好鍾意，因為覺得好邋遢。佢可能都有無認同嘅危機，只係估唔到適當嘅詞彙講出嚟，佢只會講你快啲行啦，香港已經唔係以前嘅香港啦。
唔少過去從不投票嘅香港人到台灣追夢後，唔單止抵制服兵役，都親自投票選舉總統，直接共政治，尋找「當家作主」真民主。喺台北創業嘅黃先生認為，如果佢下一代，喺民主台灣成長，會有比較寬廣嘅思想空間。 「我嚟台灣系希望互相得益嘅，就係話我揾到個地方系值得我去花我生命喺呢個地方，系一個互相貢獻嘅地方。」台灣嘅優勢系租金較香港平，經濟結構以中小企業為主，唔完全由大財團壟斷，而且有較佳嘅科研基礎，都有好多喺外國受教育回流嘅人，但缺點啫系唔夠國際化。
喻氏

喻係唐人姓氏，喺《百家姓》裏頭排第36位。

名人
喻可欣，臺灣演員
喻虹淵，臺灣演員
喻學軒，中國飛躍道家
呢篇喻氏係同姓氏有關嘅楔位文章，重未寫完嘅。麻煩你幫手充實佢。
喼帽

喼帽係種帽，笠住成個頭頂，前面突出少少遮太陽。

足球文化
舊時足球員每代表國家隊出賽一次，就會有一頂喼帽，所以會用喼帽數量比喻幫國家隊上陣嘅次數。[未記出處或冇根據]
坪洲公共圖書館

坪洲公共圖書館（英文：Peng Chau Public Library）係香港一間公共圖書館，喺坪洲寶坪街6號坪洲市政大廈地下。
坪洲天后宮

坪洲天后宮係香港一間天后廟，喺新界坪洲露坪街盡頭，由華人廟宇委員會打理，1998年做過最近一次重修。喺1987年被評為香港二級歷史建築，2010年2月4號確定評級。

史
坪洲天后宮而家存有最古舊嘅文物係清朝乾隆十七年（1752年）鑄造嘅銅鐘。廟裏面碑文顯示間廟喺嘉慶三年（1798年）重建過，道光十二年（1832年）同光緒三年（1877年）又重修。廟裏面除咗有銅鐘，重有一副五呎半嘅鯨骨，估計係19世紀嘅文物，用嚟供奉天后。
另外，坪洲天后宮外面有一奉禁封船碑，道光十五年（1835年）立，記載當時一段晚清蛋家漁民同清政府嘅故仔。
坪山街道

坪山係中國廣東深圳坪山區下邊嘅一個街道，叫坪山街道，下轄4個社區。
坪林區

坪林區（粵拼：ping4 lam4 keoi1）係中華民國新北市嘅一個市轄區。
坪洋

坪洋（英文：Ping Yeung），係香港新界北區打鼓嶺一條村，喺打鼓嶺南部，近住香園圍公路坪洋交匯處以南。呢條村主要住客家人，村民多數係陳氏人。
坪洋交匯處

坪洋交匯處（Ping Yeung Interchange）係香港一公路交匯處，喺新界坪洋之北。交匯處呈圓形，為廻旋處，香園圍公路近東西向，以天橋橫越廻旋處，並叉出四條路出入廻旋處。廻旋處北有村路入瓦窰下，南有村路入坪洋。交匯處稍南，有平原河流過。
22°32′21″N 114°09′40″E﻿ / ﻿22.539038°N 114.161189°E﻿ / 22.539038; 114.161189
坪洲喜靈洲渡輪

坪洲喜靈洲渡輪係香港一條已經無做嘅渡輪線，來往喜靈洲同埋坪洲碼頭，本嚟由珊瑚海船務營運，2013年8月16號開始唔做，由港九小輪嘅中環坪洲渡輪提供特別班次取代。

史
呢條航線喺1990年代開辦，當時係方便喺喜靈洲懲教所同戒毒所做嘢嘅員工同探訪人士而設嘅航線，另設喜靈洲到大嶼山梅窩特別班次，方便轉搭新大嶼山巴士嘅乘客。
由於呢條航線受到政府私下「包船」接載喜靈洲懲教所同戒毒所做嘢嘅員工影響，導致呢條航線長期蝕錢，喺2013年8月16號專營權屆滿後放棄經營，由港九小輪嘅中環坪洲渡輪提供特別班次坪洲到喜靈洲取代。
坪山區

坪山區（粵拼：ping4 saan1 keoi1）係深圳嘅一個市轄區，由坪山街道、坑梓街道同原深圳市大工業區嘅區劃組成，原來屬於龍崗區，2009年6月30號由龍崗區劃出成立咗坪山新區。2016年10月19號改為市轄區

政區
而家坪山區有6個街道：坪山街道、馬巒街道、碧嶺街道、石井街道、坑梓街道、龍田街道。
國家初級學院

國家初級學院，簡稱國初，係星加坡第一間初級學院，1969年建校，提供兩年制高中課程，學生讀完之後會參加星加坡-劍橋高級水準會考（Singapore-Cambridge GCE 'A' Level）。國初喺每年嘅初級學院排名都排喺頭五名，係星加坡一間優秀嘅初級學院。
國家奧林匹克委員會

國家奧林匹克委員會（National Olympic Committee，簡寫NOC）係國際奧林匹克委員會喺各成員國嘅分會，負責成員國內嘅奧林匹克運動事務，包括選拔奧運會選手。
國家同地區一覽

國家同地區一覽係世界唔國家（或者地區）嘅一覽，唔只有國際普遍承認嘅國家，重有埋國際未普遍承認嘅國家、海外屬地、自治區同其他特別地方。
呢個表有兩個部分：第一個部分嘅所有國家（或地區）會跟第一個英文字母排，同埋會有埋中文簡稱、全寫同埋英文簡稱，其中海外屬地，自治區同其他特別地方會用淺藍色來寫，國際未普遍承認嘅國家會用綠色來寫。第二個部分嘅所有國家（或地區）會跟佢哋所在嘅大洲排，只係畀中文簡稱。
你可以睇埋跟人口排、跟面積排、跟人口密度排、國內生產總值或者參考目錄。

收錄標準
呢個表係跟1933年蒙特維多國家權利義務公約對主權國家嘅定義嘅。根據呢個公約，一個主權國家係要有：
永久嘅居民
固定嘅領土
有效嘅政府
同其他國家交往嘅能力。
睇番最後一點，畀其他國家承認係一個主權國家決定性嘅因素，因為咁表示咗呢個國家畀國際社會接受嘅程度 。
根據以上標準，本表收錄咗206個政治實體：
194個畀國際普遍承認：
其中193個國家係聯合國會員國。
另外一個國家畀國際普遍承認，但係唔係聯合國成員：梵蒂岡。
12個無乜國家承認，亦都唔係聯合國會員：
其中4個，喺國際習慣法中已經當係國家，包括：中華民國（臺灣）、撒拉威阿拉伯民主共和國（西撒哈拉）、巴勒斯坦、科索沃（淺灰色）。
另外8個，已經宣佈獨立但係得好少甚至冇外交關係，包括：阿布哈茲、納戈爾諾-卡拉巴赫、德涅斯特河沿岸共和國、南奧塞梯共和國、北塞浦路斯、邦特蘭、索馬利蘭、西南索馬利亞。
國家同地區頂級域

國家同地區頂級域（ccTLD）係提供畀國家同地區用嘅頂級域，制訂同分配嘅標準係 RFC 1591。狹義上呢類嘅頂級域都係由兩個英文字母組成，因為佢嘅基礎係 ISO 3166-1，但係亦都有少部份唔跟 ISO 3166 嘅例外情況，例如英國沿用咗互聯網未完全成形之前英國嘅國家網路 JANET 嘅 uk.。
喺2009年10月，互聯網號碼分配局（IANA）開始接受國際化國家同地區頂級域（IDN ccTLD）嘅申請，令到域名可以用其他語言嘅文字顯示喺使用者瀏覽器嘅網址列度。
國家地理學會

國家地理學會（National Geographic Society）係一個喺美國創立嘅非牟利科學及教育組織。喺1888年1月13號，33位初期創會會員決議創設目的在於「增進同普及地理知識」，經過兩個禮拜討論後正式確定學會嘅組織章程同埋營運計劃，1888年1月27號正式開始運作。
國家地理雜誌

《國家地理雜誌》（英文：The National Geographic Magazine）係美國國家地理學會嘅官方雜誌，第一期喺學會成立9個月之後出版（1888年）。依家《國家地理雜誌》已經成為世界上其中一本最出名嘅雜誌，而封面上面嘅黃色邊框亦都成為雜誌嘅特色。
雜誌每年出版12期（每個月一期），但係有時會有特別版。雜誌嘅內容包括一啲關於地理、流行科學、世界歷史、文化、時事同埋嘅文章，仲有一啲高質素嘅相。
史杜素

史杜素（英文：Samantha Jane Stosur，1984年3月30號—）係澳洲職業女網球手，喺布里斯本出世。佢身高175厘米（5'9"），體重65公斤（143磅）。

球員生涯
史杜素係右手揸拍，1999年轉打職業賽。
史樂郡

史樂郡（Shropshire），地處英倫西部，鄰接威爾斯。郡府梳士巴利（Shrewsbury）。
史氏中喙鯨

史氏中喙鯨（學名：Mesoplodon stejnegeri）係喙鯨科樽頭鯨屬嘅其中一個種。
史泰祖

史泰祖（Shih Tai-cho, Louis；1952年—）係香港皮膚科醫生，2008年香港立法會選舉葉劉淑儀候選人成員。

經歷
1977年，香港大學醫學院畢業，做過伊利沙伯醫院內科同心臟科實習醫生。
1985年，移民加拿大，嚮多倫多大學醫院內科部打工。
1991年，皮膚科醫生。
1995年，回歸香港發展。
史朝義

史朝義（?—763年），唐朝突厥人，係安史之亂人物，史思明大仔。

生平
史朝義係史思明個仔，係安史之亂重要人物，主要負責鎮守河北冀州同埋相州。759年史思明稱帝並殺安慶緒，佢被封為懷王。上元二年（761年）佢帶兵殺咗史思明，篡咗位，再派人殺埋太子史朝英同其他幾十人。762年唐朝搵咗回紇人派兵反攻，史朝義最後戰敗，自殺死咗。
史泰龍

史泰龍（粵拼：si2 taai3 lung4，英文：Sylvester Stallone，1946年7月6號—）係美國電影演員，主要拍武打動作電影，代表作包括《洛奇》、《第一滴血》、《轟天猛將》。
大樹下天后廟

大樹下天后廟係香港一間天后廟，喺新界元朗區十八鄉大旗嶺。間廟前面有一樖方圓達幾百尺嘅大樹，因此而得名。廟裏面嘅石碑可追溯到大清乾隆五十一年（1786年），並先後喺大清咸豐、光緒年間同1962年颱風溫黛襲港後進行過大型修葺。間廟共有3殿，正殿供奉天后，右邊殿供奉文武二帝，左邊殿係英勇祠，供奉抵抗1899年英國佔領新界而死難嘅當地居民。喺1993年被評為香港一級歷史建築，但到咗2010年11月10號被改評為香港二級歷史建築。
大橋尚志

大橋尚志（1996年12月1號—）係日本足球員，司職中場，效力金澤薩維根。
大槻周平

大槻周平（1989年5月26號—）係日本足球員，打前鋒，效力神戶勝利船。
大樂師·為愛配樂

《大樂師·為愛配樂》（英文：Concerto Of The Bully），係2018年上畫嘅港產片，由鄭中基、顏卓靈、周秀娜、白只、姜皓文、蔡潔、周祉君同符龍飛主演，馮志強執導。故仔圍繞一個網上作曲人同一個蠱惑仔。
大樹菠蘿

大樹菠蘿（粵拼：daai6 syu6 bo1 lo4；學名：Artocarpus heterophyllus）係桑科桂木屬嘅常綠大喬木，原產印度同馬來西亞。香港市內常見樹木。
佢嘅菓可以當生菓食。

名
大樹菠蘿
呢樖嘢係因為喺樹上邊結出嚟嘅果好似啲菠蘿噉，所以「大樹菠蘿」嘅名就係噉嚟。
菠蘿蜜
由於呢樖嘢嘅果甜到好似啲蜜糖噉，加上香味比較犀利、果大到好出奇先至改咗噉嘅名。
波羅蜜
波羅密
同佛教波羅密近音。
木菠蘿

形態
佢嘅樹有廿到卅米高，花係單性，雌雄同株，雖然佢啲花比較細，但係佢啲果比較大。佢嘅果生喺樹上面，至少有25厘米直徑咁大，最長可以去到60cm到，重量一般去到20kg，最大嗰嚿可以去到40kg。呢種樹結嘅係聚花果。佢嘅結果方面都靈舍唔同，唔單止喺生咗4——5年嘅細樹嫩枝都結果，甚至喺老莖都可以開花結果。喺樹到咗老年嗰時，主根都識結果。而佢嘅核好似啲栗咁大，入面有好多澱粉響度。成樖嘢都有乳汁。另外， 呢種植物嘅香味都幾犀利吓。

用途
菠蘿蜜嘅果可以當生果食，味道甜甜哋。啲核可以炒熟或煮熟當成飯嚟食，味道同芋頭差唔多。另外，佢嘅木可以做家具、木碎可以做黃色嘅染料；而乳汁重可以用嚟做樹膠或502嚟用。佢嘅樹汁同樹液可以做藥，有消腫解毒嘅功效。

古籍記載
《虞衡志》：波羅蜜大如冬瓜，外膚礧砢如佛髻。
《廣州府志》：波羅樹無花結果，果成，或生一花。
大橋基史

大橋基史（1987年6月24號—）係日本足球員，司職守門員，效力過金澤薩維根。
大槻毅

大槻毅（1972年12月1號—）係退役日本足球員，教練，執教過浦和紅鑽。
大槻紘士

大槻紘士（1980年4月23號—）係日本足球員，打中場，效力過京都不死鳥同佐川印刷京都。
大樹區

大樹區（粵拼：daai6 syu6 keoi1）係台灣高雄市嘅一個市轄區。
大樹灣

大樹灣（Tai Shue Wan）係香港島南區香港仔海峽嘅一個海灣，附近有香港海洋公園後門、深灣、深灣道、南朗山咁。
維基同享有多媒體嘅嘢：Tai Shue Wan
國士館大學

國士館大學（粵拼：gwok3 si6 gun2 daai6 hok6；日文：国士舘大学(Kokushikan daigaku)），係日本一間私立大學，1917年成立，1958年正式成為大學。主校區坐落喺東京都嘅世田谷區。
國士館大學係日本楔位文，重未完成，麻煩你幫手補充內容。
國力書院

國力書院（後來改名做培領書院），因醜聞出名，疑親建制人士主導證書工廠。佢自香港代辦菲律賓比立勤國立大學，太歷國立大學海外課程，涉嫌為部分申請人偽造文書，以助客戶偽造修業期，取得該等菲律賓大學學士、碩士，同博士學位，被揭發香港嶺南大學好多高層都有份做國力管理層。

醜聞
國力書院偽造文書醜聞，涉及多所接受大學教育資助委員會資助香港大專院校、香港警察同TVB藝人蔡思貝等人。喺2010年，一批只得中學學歷嘅警員之後經國力書院報讀學位課程嘅學生攞到學位後畢業，亦得到警隊刊物《警聲》報導。
2015年11月，蘋果日報踢爆嶺南大學協理副校長兼總務長夏迪星（Herdip Singh）份博士論文涉嫌抄襲，並牽扯揭發嶺南大學校董李以力開設國力書院實為「博士工廠」，涉嫌買賣學位。
國姓

國姓係中華民國臺灣南投縣一鄉，面積176平方公里，人口1.8萬。
國字

朝鮮國字，朝鮮造字。
唐字，中華民國叫法。
傳統字，中華民國制定咗唐字標準後嘅稱呼。
國學

國學，狹義係指以儒學為主體嘅中華傳統文化同學術；廣義係指中國古代同現代嘅文化同埋學術，涉及嘅範疇包括歷史、思想、哲學、地理、政治、經濟同書畫、音樂、術數、醫學、星相、建築等。

國學家
國學家係專門從事國學研究領域嘅專家。20世紀中國著名嘅國學家有：
章太炎
王國維
國務院

國務院（粵拼：gwok3 mou6 jyun6*2）係一類國家機關嘅名，佢嘅職能好似內閣，亦有啲國務院係國家領導人嘅顧問機構。有時國務院亦係機密機關。
國吉貴博

國吉貴博（1988年5月28號—）係日本足球員，司職中場，效力富山勝利。
始長頸鹿屬

始長頸鹿屬（學名：Giraffokeryx）係偶蹄目長頸鹿科嘅其中一個屬。
姑姐

姑姐，亞爸嘅細妹。通常按排名加數字，如三姑姐咁。亞爸嘅家姐叫姑媽。
姑娘

姑娘即係後生女。亦可以：
指女護士或者女社工，喺香港同埋澳門常用
指屋企嘅女工人
指妓寨裏頭重未開始接客嘅幼女[未記出處或冇根據]。
有啲地方亦會將老公嘅妹叫姑仔[未記出處或冇根據]。
姑媽，娘要升調為陰平調。
始麒麟鹿屬

始麒麟鹿屬（學名：Palaeogiraffa）係偶蹄目長頸鹿科嘅其中一個屬。
姑丈

姑丈（丈讀獎）就係老豆嘅家姐嘅老公。如果老豆有幾個家姐，需要喺姑丈前加上數量。例如老豆有三個家姐，稱呼大家姐嘅老公時叫「大姑丈」，第二個叫「二姑丈」，第三個叫「三姑丈」，如此類推。
合田繪利

合田繪利，係日本嘅一個女藝人同埋配音員。
合盛矽業

合盛矽業（Hoshine Silicon Industry）係中國一間矽基材料行業公司，喺合盛集團旗下，喺2005年成立。
由於合盛矽業協助中共對中國維吾爾族人士、哈薩克人同埋其它少數民族成員實施嘅鎮壓行動、任意拘留、強迫勞動、高科技監控，2021年6月23號，美國政府宣布制裁合盛矽業，將佢加入限制出口黑名單。
合歡樹

合歡樹（粵拼：hap6 fun1 syu6；學名：Albizia julibrissin），簡稱合歡，係豆科合歡屬嘅落葉喬木，喺東亞同西南亞、北美阿拉巴馬州、南歐地區先至搵到。

用途
植株主要用嚟做行道樹同綠籬植物，梗有時用嚟整傢俬，花可以做藥。
合氣道

合氣道（粵拼：hap6 hei3 dou6，日文：合気道）係一種衍伸自日本大東流合氣柔術嘅一種武術。日本合氣道（Aikido）係由植芝盛平綜合佢嘅武術研究、哲學同埋宗教信仰而發展出嚟嘅一種現代日本武術。

基本招式
合氣道嘅基本招式，包括一教、二教、三教、四教、五教、四方投げ、入身投げ、迴轉投げ、天地投げ、小手返し、呼吸投げ、十字絞、合気落とし等幾種主要技法，每種技法都可以再配合正面打、突き、橫面打、片手取り、両手取り、後ろ両手取り，甚至可以沿生出座技同半身半立嘅施技方式，因此喺臨敵應變上面，招式可以有好多變化。
合江

合江係舊時中華民國一省，省會佳木斯，範圍大概係而家黑龍江省東北部。
合浦

合浦係中國廣西北海一縣，面積2380平方公里，人口93萬。
成語「合浦珠還」嘅故事背景就係喺合浦。
合盜偷天

《合盜偷天》係套美國電影，2004年喺香港上畫。
合理使用

合理使用（Fair Use）係一種知識產權概念，認為喺某啲情況之下，可以用一啲有版權嘅嘢，兼事先唔使問有版權嗰個人。「合理使用」喺美國同某啲國家，就唔止係一種概念，而且列埋入同版權有關概法例入面。
合理使用範圍包括用喺學術上、教育、寫報道、或者寫評論，咁可以唔使問過有版權持有人，自己拎嚟用，但係都唔係話就咁照抄，佢都有啲原則，例如話唔可以由頭抄到尾，最多節錄小小，同埋唔會損害作品擁有人嘅經濟利益。
有啲咁嘅例，係為咗令啲有版權嘅嘢，除咗保障響版權持有人嘅利益之外，亦都平衡返公眾利益。
奧尻機場

奧尻機場（粵音：ou3 haau1 gei1 coeng4）係喺日本北海道嘅一個機場，喺1974年嗰陣起好兼且開放畀人用嚟搭飛機。
奧尻郡

奧尻郡(日文奥尻郡)係日本北海道檜山支廳嘅一個自治郡，轄下有1町。
奧尻町
奧山卓廊

奧山卓廊（1983年10月27號—）係日本足球員，司職前鋒，效力過草津溫泉，及三菱水島。
奧川久美子

奧川久美子 ，係日本嘅一個女藝人同埋配音員。
奧山政幸

奧山政幸（1993年7月28號—）係日本足球員，司職後衞，效力町田澤維亞。
夏日少年派

《夏日少年派》係中國大陸綜藝節目，每期隨機將嘉賓分做兩個陣容，用「開盲盒」嘅形式挑戰經典歌舞、經典遊戲等。
夏斯

湯美 夏斯（Thomas Mario Haas，又有人譯做「哈斯」，1978年4月3號—）係德國嘅職業男網球手，喺德國漢堡出世。右手揸拍，1996年轉打職業賽。佢攞過2004年度國際男子職業網球總會（ATP）最佳復出球員。
夏文汐

夏文汐（英文：Patricia Ha，1965年11月21號—），原名鄧麗群，係香港女演員，1982年出道，初頭主要拍電影，憑《烈火青春》入圍第二屆香港電影金像獎最佳新演員獎，之後憑拍三級片《唐朝豪放女》而開始出名，再憑《花街時代》入圍第五屆香港電影金像獎最佳女主角，1989年淡出影壇，到2010年代開始復出演藝圈，2017年幫香港電視台viuTV拍劇集《前度》做其中一位女主角。

屋企
1980年代，夏文汐喺臺灣拍戲期間識咗商人黃冠博，兩人冇幾耐結婚，並且定居美國，有三個仔女。2019年11月夏文汐喺個人社交平台宣佈已經同老公離婚。

演出作品
呢個表唔完整，歡迎加料。
夏日的麼麼茶

《夏日的麼麼茶》（英文：Summer Holiday），係套2000年上畫嘅香港電影，由嘉禾電影出品，馬楚成執導，任賢齊、鄭秀文主演。故仔用馬來西亞熱浪島（戲入面叫丹丹島）做背景。
吳宏宇

吳宏宇（粵拼：ng4 wang4 jyu5；簡化字：吴宏宇；閩南話：Ngôo-hông-ú；1996年—2016年5月23號）係中國大陸嘅一位見義勇為人物，廣東揭陽人，廣東工業大學土木與交通工程學院2015屆學生。2016年5月23號15點50分（UTC+8）喺廣州大學城嘅廣工校區入面，捉偷車賊時遇到車禍，送到醫院經盡力搶救重係死咗。
事發之後，番禺警方成立咗調查案件小組專門查呢單案，查到關某（28歲，番禺人）有重大作案動機，事發後第二日03點30分（UTC+8）喺南村鎮當場捉住。
吳宏宇嘅打擊犯罪事蹟好快喺互聯網上面流傳而畀人民尊稱為見義勇為人物。
吳定霖

吳定霖（英文：Ng Ting Lam），係香港沙田區議會大圍選區前任議員，民主黨籍。
第6屆香港區議會選舉，吳定霖以84票差距擊敗爭取連任嘅民主建港協進聯盟董健莉同另外兩名候選人當選。由於董健莉係第5屆香港區議會選舉「票后」，選舉結果被視為「爆冷」。
吳定霖2020年1月1號上任，去咗2020年元旦大遊行；1月2號就「成功爭取」九龍巴士985綫同985A綫由2020年1月6號起增加班次同延長服務，被泛民主派支持者堪稱「全宇宙最做到嘢嘅區議員」。
2021年10月4號，吳定霖參加2021年香港區議員宣誓儀式，之後被監誓人質疑佢嘅宣誓有效性，最終決定佢同黨友鄭則文宣誓無效。
吳家樂

吳家樂（英文：Carlo Ng Ka Lok，1972年2月24號—）係香港男節目主持同演員，做過無綫電視經理人合約藝員。出名電視劇角色包括《愛·回家》嘅梁彥芬同《城寨英雄》嘅馮春美。2016年度萬千星輝頒獎典禮攞到「專業演員大獎」。
2023年離開無綫電視。
天凶之城2：末日救贖

《天凶之城2：末日救贖》（Beyond Skyline）係一部2017年嘅美國科幻片，法蘭克葛里盧同寶珍娜諾娃柯維克演。
天兔座

天兔座（Lepus）係家下八十八西洋星座之一。佢響天球赤道一帶，佔天球面積290平方度。地球北半球來講，天兔座係冬天嘅星座，即係冬夜會見到。肉眼可以睇到嘅星，約莫40粒到。有一到四等星10粒，即係有3等星4粒、4等星6粒。

史
天兔座係古希臘托勒密所編嘅托勒密48星座之一。
天利苑

天利苑係香港嘅一個居者有其屋屋苑，喺新界大澳龍田街8號，一共有1座樓，1995年入伙。呢個屋苑喺居者有其屋天利苑出售計劃開賣，嗰時嘅開賣價介乎港幣$641,100 － $897,700。
天光道遊樂場

天光道遊樂場（英文：Tin Kwong Road Recreation Ground）係香港一公園同遊樂場，喺九龍天光道17號，行政上歸九龍城區。
天光道遊樂場有個符合國際標準嘅木球場，叫天光道木球場（Mission Road Cricket Ground）。英文名Mission Road嚟自嗰段天光道嘅前名「教會道」。場開上畫八點，到下畫十二點半。下畫一點半，到挨晚六點。租場個半鐘一節。
天冊萬歲

天冊萬歲係武周皇帝武則天嘅年號，相當於公元695年到696年，前後總共2年。
天凶之城

《天凶之城》（Skyline）係一部2010年嘅美國科幻片，哥連史勞斯同格力史勞斯導演。
天劍絕刀

《天劍絕刀》（英文：Paragon of Sword and Knife）係1967年香港改編自臥龍生武俠小說嘅電影。片長92分鐘。

劇情
左少白一家慘遭九大派四門三會兩幫追殺，只死剩佢，後尾學到蓋世武功天劍同埋絕刀，不單只要報仇雪恨，重要同一班少年俠客組織成金刀幫，同奸佞當道嘅正派掌門同邪派聖君分庭抗禮。
天冬酰胺

天冬酰胺（英文：asparagine）係一種氨基酸。
安智炫

安智炫（1992年7月10號—）係大韓民國嘅一個女演員。
安昌浩

安昌浩（韓文：안창호；1878年11月9號—1938年3月10號），字致三（치삼），號島山（도산），係朝鮮平安南道江西郡人，佢仲係韓國嘅獨立運動家、政治人物、朝鮮國內民族運動人士、韓國獨立運動第一人、朝鮮新民會同興師團嘅領導人物。喺大韓民國成立咗之後，呢個人就被人話成係「韓民族獨立之父」。
喺日本霸咗朝鮮嗰陣，新民會就係民間同日本仔打嘅秘密組統。到咗1911年，日本仔就捉咗600幾個新民會嘅民族運動指導者啲人，重起訴咗105個人，最後有5個人係判咗刑。之後個新民會重被人強制解散咗。
之後安昌浩就走咗去美國度避難，後嚟又重新組織返興師團號（흥사단），嚟進行咗韓國嘅獨立宣傳。
安昭熙

安昭熙，係大韓民國嘅一個女藝人同埋歌手。
安普賢

安普賢（粵拼：on1 pou2 jin4，韓文：안보현Ahn Bo Hyun，1988年5月16號—）係大韓民國男演員，釜山人，代表作有《梨泰院Class》嘅張根原。
安提約基雅

安提約基雅，地中海東岸古城，今喺土耳其南疆安塔基亞，近敘利亞。安提約基雅翻自希臘文Ἀντιόχεια，音Antiókheia。個城為亞歷山大大帝之下大將，塞琉古一世所起，以其父安提約基命名，可謂古希臘嘅城。古時為交通要道，先後易手於史上各國。基督教同猶太教，個城都有特別意義。古希臘沒落之時為羅馬帝國所佔，統領古時敘利亞，故此為敘利亞之安提約基雅。
安提約基雅全名為敖龍托河上之安提約基雅，希臘文Ἀντιόχεια ἡ ἐπὶ Ὀρόντου，音Antiókheia hē epì Oróntou。以其喺敖龍托河之上。

文
安提約基雅來自希臘文Ἀντιόχεια，故此拉丁文寫做 Antiochīa，土耳其文寫Antakya，故翻安塔基雅。英文化為Antioch，故此又有安提阿、安條克等翻譯。
敖龍托河上之安提約基雅，希臘文Ἀντιόχεια ἡ ἐπὶ Ὀρόντου，英文為Antioch on the Orontes。
安斯巴赫

建議安斯巴赫按照原文發音改名做顏斯巴赫。 請睇下相關討論同提議緊嘅相關指引。
安斯巴赫
安斯巴赫（德文：Ansbach）係德國一個城市，喺拜仁，人口約莫4.1萬。
岐周衞公祠

岐周衞公祠，堂號明湮，亦叫水邊明湮祠，喺廣州市海珠區瀝滘村付四約，係番禺瀝滘衞氏大夫房八世祖嘅祠堂。明朝嘉靖四十二年（1563年）起。坐北朝南。2012年8月定爲海珠區不可移動文物。

建築
總面闊三間12.6米，總進深兩進31.5米，佔地396.9平方米。
頭門面闊三間12.6米，進深兩間九架8.75米。前便有花崗岩條三級石級。硬山頂，封火山牆，博古正脊，碌筒瓦面，素瓦當剪邊，雕花封簷板。前簷柱花崗岩方柱，柱同山牆間架蝦弓樑，上高放石雕柁墩。前步廊雕花板樑，有石雕人物挑頭。正牆水磨青磚，花崗岩石腳。牆頭先頭有采繪，經已抆咗坭灰。正牆明間中開大丁，施石門夾，兩棟木板門。門額石陰刻「岐周衛公祠」，後簷柱係花崗岩石八角柱。天井深10.9米，闊5.1米，改成石屎鋪地。兩便係卷棚頂廊。三三級石級上一沓。
第二沓面闊三間，進深三間十三架。硬山頂，博古正脊，碌筒瓦面。前簷柱花崗岩石方柱，兩金柱水圓柱有石柱礎、柱櫃，後簷柱係花崗岩八角柱，有後牆。

匾額同門聯
祠堂有匾額寫「明湮」，落款係「冬官郎歐大任書」。門聯係「廟祐孔安千里炳靈三粵望 苾芬式薦萬年保禮重周宗」，落款係「歐大任書」。
岐山

岐山係中國陝西寶雞一個縣，總面積855平方公里，人口47萬。
岐西路

岐西路（粵拼：kei4 sai1 lou6）係中國廣東佛山嘅南北走向馬路，喺南海區黃岐。南邊從廣佛公路開始，一直向北去到鄱陽路。

概況
全長640m，闊10米，1車道，凈畀南向北行。
岐阜市

岐阜係日本岐阜縣縣治，亦係個中核市，人口41萬。
維基同享有多媒體嘅嘢：Gifu
維基遊埠有呢篇旅遊嘅資源：岐阜市（英文）
喺開放街圖（Open Street Map）嘅岐阜市地圖。
岐阜縣

岐阜縣係日本本州嘅其中一個縣，位於日本中部，係日本嘅內陸縣份之一。
岐阜足球會

岐阜足球會（日文：FC岐阜）係日本一支職業足球隊，日本丙組職業足球聯賽（J3）球隊之一。球會根據地係岐阜縣，主場係長良川陸上競技場。

史
2001年成立。2008年加入日本職業足球聯賽。
岐伯

岐伯係上古醫家，佢精通醫術、好養生。而且做過黃帝嘅大臣，係醫家之祖。後人對岐伯同黃帝二人嘅稱呼，叫做「岐黃」。
吳永嘉

吳永嘉，BBS，JP（Jimmy Ng，1969年6月17號—），人稱「吳戴咪」，商界親中陣營經民聯成員，係香港立法會嘅工業界（第二）功能界別議員、第14屆港區人大代表，同時亦係盧文端嘅大女婿（老婆係盧金治）、盧金榮嘅姐夫。

選舉經歷
喺2016年，佢有份提名林鄭月娥參與2017年香港行政長官選舉。
2022年，佢喺李家超無提政綱嘅情況下，有份提名李家超參與2022年香港行政長官選舉，同年12月當選為港區人大代表。
吳浚鋒

吳浚鋒（粵拼：ng4 zeon3 fung1，1990年12月2號—）係中華民國男泳手。

葳蕤史
呢節要加長。
吳永恩

吳永恩係香港親中派政治人物兼批發及零售界人士。

政治立場
佢係香港親中派嘅成員，支持大幅度削減直選議席嘅所謂「完善選舉制度」。

選舉經歷
喺2021年9月，佢當選成為香港特别行政區選舉委員會批發及零售界委員。
吳永順

吳永順係香港親中派政治人物兼建築、測量、都市規劃及園境界人士。

選舉經歷
喺2016年，佢成為香港特别行政區選舉委員會建築、測量、都市規劃及園境界委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會建築、測量、都市規劃及園境界當然委員。
吳江

吳江（粵拼：ng4 gong1；吳語通用拼音（蘇州話）：ngkaon）喺中國華東地區，位於太湖流域嘅中心地帶，家下係江蘇省蘇州市嘅市轄區，係江蘇最南面嘅縣級政區，佢南面係浙江省，東面係上海市，西面係太湖，北面係蘇州市吳中區。原先係個縣級市，2012年改為區。區首府係松陵鎮（又叫太湖新城）。總面積1176平方公里，2017年人口162萬人。郵編係215200。

史
後梁開平三年（909年），吳越國設吳江縣，隸屬蘇州，縣治一直喺松陵。「吳江」嘅意思指吳淞江，舊時吳江縣城東門外，吳淞江從太湖流出、經過呢度，所以攞河名做地名。
元代時曾經升做州，明代時恢復翻縣。清雍正四年（1726年），因爲吳江人多，收稅多，所以劈成兩個縣：東面嘅吳江、西面嘅震澤，民國元年時又合翻埋一個吳江。
1992年設吳江市，隸屬蘇州市。2012年改為吳江區，仲屬蘇州市。

本地語言
除咗莞坪鎮，吳江區通行吳語嘅吳江話。吳江話似上海話多啲，北部吳江話似蘇州話，南部吳江話似浙江話。

地理
吳江冇山，地勢平坦。

國際交往
吳江區同大韓民國京畿道華城市係姊妹城市。
吳沚默

吳沚默（粵拼：ng4 zi2 mak6；花名：MoMo，1990年6月29號—）係香港無綫電視女演員同編劇，廣東珠海人，佢喺江西出世，4歲同爹地媽咪到珠海生活，之後係珠海讀完小學、中學，直到高考考入香港浸會大學電影學院，於2012年畢業。曾經係報章投稿撰寫影評，任職無線電視嘅女編劇，之後佢入讀第26期無綫電視藝員訓練班。因爲《老表，你好嘢！》嘅劇集而出咗街，佢嘅樣俾人形容「比一線女主角重靚」。
吳沛憶

吳沛憶（1987年1月20號—），係臺灣女政治人，候任臺北市第五選舉區立法委員，現任臺北市議會（中文：臺北市議會）議員，喺基隆市出世，喺新北市瑞芳區長大。曾經做過太陽花學運媒體組組長。做過民主進步黨發言人、民主學院主任，並喺2016年蔡英文總統競選總部做過媒體創意中心副主任。
安溪

安溪（粵拼：on1 kai1）係中國福建泉州一縣，面積3057平方公里，人口108萬。個縣既係中國烏龍茶同鐵觀音嘅發源地，又係中國大陸嘅電信詐騙之鄉。
安炯燮

安炯燮（1999年8月9號—）係大韓民國嘅一個男藝人同歌手。
安源區

安源區係中國江西萍鄉一個市轄區，總面積212平方公里，人口43萬。
安澤

安澤係中國山西臨汾一個縣，總面積1967平方公里，人口8萬。
安特生

安特生（粵拼：on1 dak6 sang1；瑞典文：Johan Gunnar Andersson；1874年7月3號—1960年10月29號）係瑞典嘅地質學者、考古學者。烏普薩拉大學畢業。喺1920年代中國考古學開始之時，佢深刻關與到其中。

經歷
佢係研究第四紀嘅地質學者。喺烏普薩拉大學修學後，佢去調查北極，以後做咗瑞典國立地質調查團嘅團長。1901年～1903年佢參與咗瑞典嘅南極探險。
喺1906年就任爲瑞典地質調查所所長。1914年時，因爲對礦業提建議，而畀中國政府招聘。喺1914年到1925年期間，佢派遣去北京地質調查所（中文：中央地质调查所），滯留喺中國，佢同擔當課長嘅丁文江合作帶領組織。喺呢個時期，佢幫手培育咗中國第一代嘅地質學者，發掘咗好多鐵礦石同第啲礦物，仲有一啲地質學嘅、考古學嘅發現。
佢調查中國各地，喺北京周口店，佢發現咗北京猿人嘅骨同埋彩色陶器，呢個係佢畀人讚嘅一大功績。佢喺1925年歸國，喺斯德哥爾摩大學做咗講師，然後喺1937年又行返中國，去調查中國西南部。
安濟知佳

安濟知佳，係日本嘅一個女藝人同埋配音員。
安特亞羅伯夫

安特亞羅伯夫（Андре́й Рублёв，1360年—1430年）係俄羅斯畫家，出名作品包括謝爾蓋聖三一修道院嘅聖像畫。
小行星278

小行星278（278 Paulina），係太陽系小行星帶嘅一粒小行星，喺1888年5月16號發現。
小行星280

小行星280（280 Philia），係太陽系小行星帶嘅一粒小行星，喺1888年10月29號發現。
小行星285

小行星285（285 Regina），係太陽系小行星帶嘅一粒小行星，喺1889年8月3號發現。
小行星281

小行星281（281 Lucretia），係太陽系小行星帶嘅一粒小行星，喺1888年10月31號發現。
小行星287

小行星287（287 Nephthys），係太陽系小行星帶嘅一粒小行星，喺1889年8月25號發現。
小行星279

小行星279（279 Thule），係太陽系小行星帶嘅一粒小行星，喺1888年10月25號發現。
小行星282

小行星282（282 Clorinde），係太陽系小行星帶嘅一粒小行星，喺1889年1月28號發現。
小行星283

小行星283（283 Emma），係太陽系小行星帶嘅一粒小行星，喺1889年2月8號發現。
小行星284

小行星284（284 Amalia），係太陽系小行星帶嘅一粒小行星，喺1889年5月29號發現。
小行星286

小行星286（286 Iclea），係太陽系小行星帶嘅一粒小行星，喺1889年8月3號發現。
宇宙化學

宇宙化學（英文：cosmochemistry）係宇宙學同化學嘅交界領域，由化學嘅角度研究宇宙，包括係研究各種化學元素喺宇宙入面嘅豐度呀噉。
宇多田光

宇多田 光（粵拼：jyu5 do1 tin4 gwong1；日文：宇多田ヒカル(Utada Hikaru)；1983年1月19號—）喺美國紐約出世，身高158厘米，日本流行歌手。阿媽藤圭子係歌手，阿爸宇多田照實係個音樂總監，宇多田一家名為U3喺1993年發表大碟《THE STAR》，事務所名為U3 Music。宇多田光喺2002年結婚，老公紀里谷和明係一個導演，曾經為宇多田光拍攝多首歌嘅PV。所屬唱片公司係EMI Music Japan Inc.（前身係東芝EMI）（宇多田ヒカル）同環球唱片旗下嘅Island Records（Utada）。佢嘅出道大碟《First Love》係日本音樂歷史上最高銷量大碟，其後嘅《Distance》同《DEEP RIVER》亦打入日本銷量最高銷量大碟十大位置，所有日文原創專輯全球銷量都過百萬張。英文大碟喺日本嘅銷量亦都破百萬。年紀輕輕已經成為廿一世紀日本樂壇天后級歌姬。
喺2001年3月28號「Distance」推出同日，另一個日本頂尖歌姬女皇濱崎步同步推出精選大碟《A BEST》引發日本樂壇史無前例嘅歌姬銷量戰，史稱「328唱片大戰」。
2007年3月3號宇多田光突然喺個人網誌上宣布離婚。佢話同前夫紀里谷和明喺呢四年半都成長咗唔少，亦都慢慢咁改變。兩人喺未來理想同夫妻關係上開始有分歧，經過懇談後決定離婚。佢哋喺3月2日辦好手續。佢最後重祝福前夫繼續活躍工作。
2014年5月23號宇多田光同意大利籍調酒師Francesco Callianno喺意大利波利尼亞諾阿馬雷結婚，2015年7月生咗一仔，2018年4月6號，兩人宣布離婚。

代表作
Automatic/time will tell
1998年12月9號全日本發行嘅出道細碟，分別以八厘米同十二厘米（MAXI SINGLE）細碟形式發行。十二厘米版本細碟一登上日本ORICON排行榜就佔據咗第十二位，發行第二週更加上升至第六位，最高紀錄排名第二，八厘米版本同時上榜，最高位置佔據第四位。兩個版本嘅細碟合計共賣咗大約二百零六萬張，出貨數量達到二百五十五萬張。呢張十二厘米版本細碟影響日本日後漸使用十二厘米唱片推出細碟。總結1998年全年細碟總銷量，十二厘米版本細碟登上第五位，八厘米版本加上十二厘米版本嘅總和成為全年嘅第二名。香港歌手陳慧琳亦改編咗《Automatic》，歌名係《情不自禁》。
Movin'on without you
1999年2月17號發行嘅第二張細碟。當時連續成為ORICON排行榜第一位，壓下SPEED嘅Precious Time。宇多田光亦成為全日本最注目嘅歌手。呢張細碟累積賣咗大約一百二十三萬張，出貨量達到一百五十三萬張。
First Love
1999年4月28號發行嘅第三張細碟。係日劇《魔女之條件》嘅主題曲。宇多田光喺6月18日喺音樂節目Music Station首次演出。呢張細碟喺日本ORICON排行榜最高登上第二位（COUNT DOWN TV最高第一位）。累積銷量八十萬張，出貨量九十六萬張。
Addicted To You
1999年11月10號發行嘅第四張細碟。首週初動銷量達到一百零六萬張，成為日本ORICON榜史上一週內第三銷量高嘅細碟。PLANET排行榜初動銷量係九十萬張。連續兩星期奪得第一位，累積銷量一百七十八萬張，出貨量達到二百零一萬張。
Can You Keep A Secret?
2001年2月16號發行嘅第七張細碟。銷量驚人，成為2001年日本全年銷量最高細碟。累積銷量一百四十八萬張，出貨量一百五十五萬張。呢首歌係日劇《HERO》嘅主題曲，宇多田光喺入面客串咗唔夠一分鐘，就已引起全國話題。
Flavor Of Life
2007年2月28號發行嘅第十八張細碟。碟內一曲《Flavor of Life -Ballad Version-》係日劇《花樣男子2》嘅劇中歌，首週初動銷量270,605張，蟬聯三星期銷量榜冠軍。宇多田光從2005年出嘅第十四張細碟《Be My Last》開始，銷量一路急劇下跌，到第十五張細碟《Passion》首週銷量只得五萬左右，拎唔到週間銷量冠軍，只得第四。《Flavor of Life》一曲令佢從谷底反彈，細碟未推出，手機下載次數已高達破紀錄的二百萬次，宇多田光喺多個流行榜上都登上冠軍位置；細碟一推出就登上銷量榜冠軍位置，推出第一日已經確定登上週間銷量第一，下載次數至今更累積至八百一十八萬次，創下世界紀錄。
宇宙主義

宇宙主義（cosmicism）係一種文學思想。用咗宇宙主義嘅作品重視展示人嘅微不足道。

影響
内文：愛卡夫式恐怖
宇宙主義嘅思想被指係引起咗愛卡夫式恐怖呢種廿世紀新興嘅恐怖文學體裁。喺主題上，愛卡夫式恐怖傾向有以下呢啲特徵：
結合咗恐怖同科幻，前所未知嘅神秘現象完全粉碎嗮人類對現實作嘅假設；
描繪要面對自己理解唔到、而且規模遠大於人類尺度嘅事物嗰陣，人類會感受到嘅恐懼同無助；
描繪有關「人類喺浩瀚嚴酷嘅宇宙當中有乜地位」嘅思考，仲有係由「發現可悲嘅真相」－即係「人類查實好渺小」呢個真相－而生嘅恐怖感；
... 等等。
宇宙大尺度結構

大尺度結構（Large-scale structure）係指宇宙入面有一啲大規模（講緊至少係明顯大過星系）嘅一啲「構造」。
富居大樹

富居大樹（1989年8月27號—）係日本足球員，司職守門員，效力山形山神。
富山公共圖書館

富山公共圖書館（英文：Fu Shan Public Library）係香港九龍一間公共圖書館，喺富山邨富仁樓地庫一層1-4號單位。
富山勝利

富山勝利（日文：カターレ富山）係日本一支職業足球隊，日本丙組職業足球聯賽（J3）球隊之一。球會根據地係富山縣，主場係富山県総合運動公園陸上競技場。

史
2007年成立。2009年加入日本職業足球聯賽。
富山大學

富山大學（日文：富山大学，とやまだいがく）係喺日本富山縣富山市嘅國立大學，1949年創校。
富山市

富山係日本富山縣縣治，亦係個中核市，人口42萬。
富山機場

富山機場（粵音：fu3 saan1 gei1 coeng4）係喺日本中部地方嘅一個機場，喺1963年嗰陣起好兼且開放畀人用嚟搭飛機。
富山火葬場

富山火葬場（英文：Fu Shan Crematorium）係香港一個由食物環境衛生署管理嘅火葬場，位於新界大圍下城門道。正門入口牌坊有一副對聯，上聯「修短總前因辭世不妨歸淨火」，下聯「智愚同證果護花猶可作春泥」。
富山公眾殮房

富山公眾殮房（英文： Fu Shan Public Mortuary）係香港一個公眾殮房，位於沙田大圍悠安街十號，樓高三層，於1989年正式啟用，可以存放168具遺體。舊有嘅殮房大樓喺2023年1月7號起停用，由新界（沙田）法醫學大樓取代。
2008年傳出過富山公眾殮房爆滿，搞到遺體放地下嘅新聞，認為對死者大不敬。
威斯卡省

威斯卡省（西班牙文：Provincia de Huesca）係西班牙亞拉岡一省，首府威斯卡。
威斯巴登

威斯巴登（Wiesbaden）係德國黑森首府兼第二大城，住27萬人。
威斯卡

威斯卡（西班牙文：Huesca）係西班牙亞拉岡威斯卡省嘅首府。
山由話

山由話，又叫山瑤話，係越南山由族講開嘅話，一般認為係屬於粵語。山由族日常交流同埋唱歌陣時都用開山由話，之不過啲後生人講越南話多，母語保留狀況唔係幾樂觀。

民歌
山由話口口相傳喺好多對歌民歌裏便。比較出名嘅有婚禮陣時對嘅歌。首先係男女方見面打招呼嘅歌（節錄）：
山由話歌詞
越南話譯詞
山竹牛肉

山竹牛肉，係點心一種，茶樓常見。見諸省城、香港、澳門等地。顧名思義，成份有牛肉，以及山竹，山竹係「山水腐竹」嘅簡稱。
佢係用牛肉加入馬蹄、蔥、陳皮（果皮）同調味料，製成肉丸，放喺腐竹上。通上會有碟仔，底放腐竹，放三個肉丸，再放喺蒸籠度蒸熟。有啲一大籠放好多碟一齊蒸，亦有啲一籠仔一碟。
食之前多數會加上喼汁調味。
由於時下講求健康，興多菜蔬。時下有啲食肆，會用新鮮合時嘅蔬菜，代替腐竹，叫做「時菜牛肉」。
香港食品廠，山竹牛肉製成急凍點心，喺超級市場有得賣。
維基同享有多媒體嘅嘢：Steamed beef meatballs
山礬科

山礬科（粵拼：saan1 faan4*6 fo1；學名：Symplocaceae）係雙子葉植物綱杜鵑花目嘅一個科。
山竉

山窿（粵拼：Saan1 Lung1）係自然形成、喺山裏面嘅中空部份，係一啲嘅好大竉，通常大到可以畀人或者動物入去。好耐以前，原始人會喺度住。書面亦叫穴。

形成
山竉形成方式可能係水嘅侵蝕作用，又或者係風同微生物等其他外力嘅風化作用。好多自然形成嘅山竉係喺石灰岩地帶，稱之為溶洞（鐘乳洞）。

分佈
幾乎全世界都可以搵到山竉。
山窿謝記魚蛋

山窿謝記魚蛋（粵拼：saan1 lung1 ze6 gei3 jyu4 daan2；英文：Shan Loon Tse Kee Fish Ball），或者就咁叫謝記魚蛋，係香港一間執咗笠嘅出名老字號餐廳，執笠前佢嘅鋪頭響香港仔舊大街。謝記魚蛋喺1946年開舖，主要賣魚蛋、魚片、魚皮雲吞、炸魚皮同腐皮卷。

歷史
謝記魚蛋喺1946年由一個姓謝嘅小販所開，最初響香港仔十五間山坡側邊嘅一條窄巷擺檔，因為啲客幫襯嘅時候好似行入山窿咁樣，所以就俾人叫做「山窿謝記」。
1974年，謝記魚蛋買咗香港仔舊大街嘅舖嚟繼續做生意，舖入面用咗中式裝修。
2012年2月21號，謝記魚蛋話因為通脹嘅關係同埋唔夠人手同食材，決定喺3月31號執笠。

特色
謝記魚蛋魚蛋等等嘅嘢食都是每日新鮮整出嚟嘅，全部都用咗至少三種魚起肉打漿嚟整。出名嘅食客有最後一任港督彭定康、前政務司司長唐英年、食家蔡瀾、名廚黃永幟、歌手陳奕迅同影帝梁家輝等等。
山竉章

呢篇山竉章係同伊斯蘭教有啦掕嘅楔位文章，重未搞掂嘅。麻煩你幫手補充佢嘅內容。
呢篇山竉章係同可蘭經有啦掕嘅楔位文章，重未搞掂嘅。麻煩你幫手補充佢嘅內容。
山竹

山竹（粵拼：saan1 zuk1；學名：Garcinia mangostana）係藤黃科藤黃屬嘅常綠喬木，原產東南亞馬來群島。

用途
植株嘅果可以做生果，亦可以做藥。
山竉學

山竉學（Speleology），又叫洞穴學，係地球科學嘅分支，專門研究山竉嘅特性同各種相關資料。
小松蓮

小松蓮（1998年9月10號—）係日本足球員，打前鋒位置，效力金澤薩維根。
小松駿太

小松駿太（1997年11月7號—）係日本足球員，司職中場，效力YSCC橫濱。
小松菜奈

小松菜奈（1996年2月16號—）係日本女演員同模特兒，東京都出世，出名作品包括2014年電影《渴罪》同2015年電影《爆漫》。
小松未可子

小松未可子（1988年11月11號—）係日本嘅一個女歌手、演員同埋配音員。

配音作品
呢個表唔完整，歡迎加料。
小林亮

小林亮（1982年9月12號—）係日本足球員，司職後衞，效力過柏太陽神，大分三神，山形山神，及群馬草津溫泉。
小松真奈

小松真奈 ，係日本嘅一個女藝人同埋配音員。
小松里歌

小松里歌 ，係日本嘅一個女藝人同埋配音員。
小林久晃

小林久晃（1979年6月20號—）係日本足球員，司職後衞，效力過市原JEF聯，山形山神，神戶勝利船，甲府風林，及鳥棲砂岩。
喬一魚

喬一魚（英文：Qiao Yi Yu；2002年8月16號—)，佢嘅原名係劉喬一宇，係來自中國大陸女歌手同埋舞者，佢嘅經紀公司係HIJOY，宜家佢係亞洲女團Gen1es嘅成員。2022年，佢參加咗優酷嘅女子齊舞舞社眞人Show節目《了不起！舞社》。2024年，喬一魚去咗泰國參加咗WeTV嘅選秀節目《創造營亞洲》，最終佢以第一名嘅成績成為咗亞洲女子團體Gen1es嘅成員。

2022年-2023年：早期演藝生涯
2022年，喬一魚參加咗優酷嘅節目《了不起！舞社》。同埋2023年，佢參加咗《青年π計劃》。

2024年：參加創造營亞洲
2024年，喬一魚參加咗《創造營亞洲》，並喺2024年4月6號喺總決賽當日得到全場第一名，成為亞洲新女團Gen1es嘅成員。
喬任梁

喬任梁（粵拼：kiu4 jam6 loeng4；簡化字：乔任梁；吳語拼音（上海片）：ʥiɔ13 ȵiɲ13 liã13；英文：Kimi Qiao；1987年10月15號—2016年9月16號）係中國大陸嘅男演員同歌手，上海人。曾經做過國家二級運動員同埋攞過全國跳高錦標賽冠軍。2005年因為參加咗湖南衛視金鷹之星嘅「自由我心聲」比賽攞咗全國冠軍而出道，2007同井柏然、李易峰等藝人同時參加上海東方衛視嘅《加油！好男兒》節目而俾好多觀眾識佢，之後重喺歌唱同戲劇界同時發展，拍過《陸貞傳奇》、《勝女的代價》、《錦繡緣華麗冒險》等片。
2016年9月16號21:00到（UTC+8），佢喺上海普陀區桃浦地區祁順路嘅一間住宅樓自殺死咗，終年28歲。
喬安路

喬安路（粵拼：kiu4 on1 lou6）係中國廣東廣州嘅南北走向道路，喺從化街口。南邊從河濱南路開始，一直向北去到鳳儀東路嘅碧溪二巷口。

概要
全長296m，闊8米，雙向2車道。
喪屍樂園

《喪屍樂園》（Zombieland）係一部2009年嘅美國末日喜劇電影，由魯賓費利沙執導。主演係謝西艾辛堡、活地夏里遜、愛瑪史東、艾碧姬比絲蓮，佢哋都飾演喪屍末日嘅生還者。
續集係《喪屍樂園：連環屍殺》，喺2019年10月18號上映。
喬·路易斯

喬·路易斯係一個美國拳擊手、演員、職業摔角選手、球證。
喬家大院

《喬家大院》（簡化字：乔家大院）係中國一齣電視劇，2005年3月3號開拍，2006年2月13號喺中國中央電視台首播，一共45集，劇情背景係大清晚期咸豐至光緒年間，山西祁縣晉商家族喬家嘅故仔。
小森真奈美

小森真奈美 ，係日本嘅一個女藝人同埋配音員。
小柳由紀

小柳ゆき（平假名：こやなぎ ゆき、羅馬字：Koyanagi Yuki，1982年1月26號—） 係日本女歌手，血型係B型。小柳由紀係佢原名，而佢嘅藝名係將嗰名「由紀」寫成平假名。
小柳達司

小柳達司（1990年2月7號—）係日本足球員，司職後衞，效力秋田藍閃電。
小柴昌俊

小柴昌俊（粵拼：siu2 caai4 coeng1 zeon3，日文：小柴昌俊，1926年9月19號—2020年11月12號）係日本嘅物理學家，喺2002年攞到諾貝爾獎。
小桃園飯局

流浮山小桃園飯局（小桃園飯局），或叫做「新界鄉紳飯局」，係指2012年2月10號香港新界有鄉紳同埋2012年香港行政長官候選人梁振英競選陣營成員去流浮山小桃園酒家出席一個飯局。2012年3月6號《東周刊》披露，飯局中有“江湖社團人物”出席，引起傳媒廣泛關注。
小森保里斯

小森保里斯（英文：Efrem Zimbalist Jr.，1918年11月30號—2014年5月2號）係美國一個男舞台劇演員、電影演員、電視演員、配音員，1945年出道。
小森未彩

小森未彩 ，係日本嘅一個配音員。

配音作品一覽
呢個表唔完整，歡迎加料。
小森田友明

小森田友明（1981年7月10號—）係日本足球員，司職後衞，效力過福岡黃蜂，大分三神，山形山神，神戶勝利船，熊本羅亞素，Persela Lamongan，及北九州向日葵。
平衡熱力學

平衡熱力學（英文：equilibrium thermodynamics）係熱力學嘅一個子領域，專門運用熱力學平衡嘅概念嚟研究熱力學系統當中嘅物質同能量轉變。
平衡記分卡

平衡記分卡（balanced scorecard）係喺管理學上用嚟評估組織入面發生嘅活動以及呢啲活動嘅影響嘅一啲架生，會評估員工嘅學習。
平行玩

兩個細路喺度各自畫畫，彼此唔留意對方－平行玩。
平行玩（parallel play）係玩嘅一種，指兩個或者以上嘅個體各自獨立噉玩，彼此之間可能留意到對方做緊啲乜，但唔會有互動，彼此之間唔會影響對方嘅玩嘅進行。例子有幾個細路喺同一間房入面各自喺自己張枱嗰度玩積木。
平行運算

平行運算（英文：parallel computing）喺電腦科學上係指好多指令得以同時進行嘅運算模式。